SAMTEL:ปรับลดกำไรสุทธิปี 59-61แนะ”ขาย”ราคาเป้าหมาย 12.3 บาท
SAMTEL เปลี่ยนคำแนะนำจาก "ซื้อ" เป็น "ขาย" สำหรับ SAMTEL ที่ราคาเป้าหมายใหม่ที่ 12.30 บาท โดยได้ปรับลดกำไรสุทธิปี 59-61 ลง 30-42% เป็น 286 ลบ, 348 ลบ, 435ลบ ซึ่งเป็นผลมาจากการเซ็นสัญญาที่ล่าช้าและ GPM ที่ลดลง โดยบริษัทเซ็นสัญญาโปรเจคใหม่ในครึ่งปีแรกได้เพียง 2.2 พันลบ ซึ่งคิดเป็นเพียง 22% ของประมาณการเดิม
10 ส.ค. 2559

บล.กสิกรไทย ระบุในบทวิเคราะห์วันนี้ (10 ส.ค.) บริษัท สามารถเทลคอม จำกัด (มหาชน) หรือ SAMTEL เปลี่ยนคำแนะนำจาก “ซื้อ” เป็น “ขาย” สำหรับ SAMTEL ที่ราคาเป้าหมายใหม่ที่ 12.30 บาท
โดยได้ปรับลดกำไรสุทธิปี 59-61 ลง 30-42% เป็น 286 ลบ, 348 ลบ, 435ลบ ซึ่งเป็นผลมาจากการเซ็นสัญญาที่ล่าช้าและ GPM ที่ลดลง โดยบริษัทเซ็นสัญญาโปรเจคใหม่ในครึ่งปีแรกได้เพียง 2.2 พันลบ ซึ่งคิดเป็นเพียง 22% ของประมาณการเดิม
จึงปรับลดประมาณการโปรเจคใหม่ปี 59-61 ลง 11-13% ทำให้การฟื้นตัวของกำไรนั้นช้ากว่าที่คาดไว้ จึงมองว่าผลกำไรของ SAMTEL ในครึ่งปีหลังจะฟื้นตัวอย่างช้าๆ คาด SAMTEL จะรายงานผลกำไรปกติไตรมาศ 2/59 ที่ 59 ลบ เพิ่มขึ้น 14.27% เทียบไตรมาสก่อนหน้า แต่ลดลง 51.9% เทียบช่วงเดียวกันของปีก่อน
โดยการเพิ่มขึ้น เทียบไตรมาสก่อนหน้าเป็นผลมาจากงานโปรเจคที่มี GPM ที่สูงขึ้น โดยเพิ่มขึ้นจาก 17.6% เป็น 18% ซึ่งปกติ GPM ของ SAMTEL จะผันผวนอยู่ในช่วง 17%-15% ส่วนการลดลง เทียบช่วงเดียวกันของปีก่อนเป็นผลมาจากการหายไปของ Turnkey project ใหญ่ เนื่องจากความล่าช้าในการเปิดประมูลและเซ็นสัญญา 